**** **Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# Draftul DECIZIEI ETAPEI DE INCADRARE

## Nr. din 03.01.2023

Ca urmare a notificării adresate de **PRIMĂRIA CÂMPULUNG MOLDOVENESC**  cu sediul în orașul Câmpulung Moldovenesc, str. 22 Decembrie, nr.2, județul Suceava, privind planul **" Elaborare PUZ baza de agrement acvatic C-lung Moldovenesc”**, propus a fi amplasat în orașul C-lung Moldovenesc, Calea Bucovinei, județul Suceava, înregistrată la APM Suceava cu nr. 11138/ 06.09.2022, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 (republicată) privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* ca urmare a consultării autorităţilor publice participante în cadrul şedinţei Comitetului Special Constituit din data de 29.12.2022;
* în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
* în lipsa comentariilor motivate din partea publicului interesat,

**decide:**

**Planul " Elaborare PUZ baza de agrement acvatic C-lung Moldovenesc ”**, propus a fi amplasat în orașul C-lung Moldovenesc, Calea Bucovinei, județul Suceava, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul studiat este amplasat în intravilanul localității C-lung Moldovenesc, având o suprafață de 34459 mp.

Este emis Certificatul de Urbanism nr. 253/27.07.2022 de către Primăria Municipiului Câmpulung Moldovenesc, care certifică acest fapt.

În prezent terenul având destinație – agricolă – arabil, fânaț.

**Vecinătăți:**

Nord – râul Moldova;

Pe laterale sunt proprietăți private.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Planul Urbanistic Zonal are ca obiectiv punerea în valoare a potențialului peisager și de recreere a zonei de pe malul râului Moldova prin generarea unui complex de sport, agrement, spații verzi.

**Indici urbanistici :**

P.O.T. maxim: 40% C.U.T. maxim: 2

|  |  |
| --- | --- |
| Funcțiuni | Suprafață (mp) |
| Baza de agrement acvatic UTR 15 – Ag. S(agrement și sport) | 28503 |
| Extindere ulterioară Bază de agrement acvatic UTR 15 –Ag.S (agrement și sport) | 5956 |
| **Total** | **34459** |

* Regim maxim de înălțime: S+P+3

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

S.C. ACET S.A. – Agenția Câmpulung Moldovenesc

**Canalizarea**

S.C. ACET S.A. – Agenția Câmpulung Moldovenesc

**Alimentarea cu energie electrică**

S.C. DELGAZ GRID S.R.L.

**Alimentarea cu căldură**

Compartiment alimentare cu energie termică, Primăria municipiului Câmpulung Moldovenesc.

**Accesul pietonal**

Se vor prevedea accese pietonale și carosabile pentru locatari, pentru colectarea deșeurilor menajere și pentru accesul mijloacelor de stingere a incendiilor

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

*d) problemele de mediu relevante pentru plan sau program – nu este cazul;*

e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a)* probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – *nu este cazul;*

*e)* mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;

*f) valoarea şi vulnerabilitatea arealului posibil a fi afectat, date de:*

*(i)* *caracteristicile naturale speciale sau patrimoniul cultural – nu este cazul;*

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în interiorul sau apropierea unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului

3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării

**Informarea şi participarea publicului la procedura de evaluare de mediu:**

-În urma publicării în ziarul județean „Crai Nou” a anunţurilor publice privindprima versiune a planului în zilele de 14.09.2022 şi 19.09.2022, până la luarea deciziei de încadrare nu au fost semnalate observaţii din partea publicului.

- În urma publicării din data de .............2022, în ziarul …… a anunțului deciziei etapei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| Șef Serviciu Calitatea Factorilor de Mediu | Întocmit, |
| Anca IONCE | Consilier Florentina BOTEZAT |